**בבית המשפט המחוזי מרכז תפ"ח 18 - 12 -**

 **בפני דן יחיד**

**המאשימה: מדינת ישראל**

 באמצעות פרקליטות מחוז מרכז

 רח' הנרייטה סולד 1 תל-אביב, מיקוד 61330

 טלפון: 03-6970222, פקס: 03-6959567

**- נ ג ד -**

**הנאשמים: 1. בלסם בת יוסף שראיעה**

 ת"ז..., ילידת 1985

 רחוב ..., לוד

 (עתה במעצר מיום 12.11.18)

1. **טימוטי מרק בן רמון ברנרד**

ת"ז ..., יליד 1962

רחוב ..., לוד

(עתה במעצר מיום 12.11.18)

1. **באיסור פרסום**

 (עתה במעצר מיום 12.11.18)

1. **יוסף בן שפיק עבד אלכרים**

 ת"ז ..., יליד 1979

 ..., יהודה ושומרון

 (עתה במעצר מיום 13.11.18)

1. **מג'די בן יאסר עווד**

 ת"ז ..., יליד 1981

 ..., יהודה ושומרון

 (עתה במעצר מיום 14.11.18)

1. **אסי בן פאיז רוחאנא**

 ת"ז ..., יליד 1978

 ..., עספיא

 (עתה במעצר מיום 21.11.18)

1. **אחמד בן גמעה אבו גזר**

 ת"ז ..., יליד 1985

 ..., עזה

 (עתה במעצר מיום 19.11.18)

1. **עותמאן בן סעיד סעיד**

 ת"ז ..., יליד 1975

 ..., אזור יהודה ושומרון

 (עתה במאסר בכלא "גלבוע")

**כתב אישום**

**חלק כללי (פל"א 443159/2018)**

1. כלא "נפחא" (להלן: "**הכלא**") הינו בית כלא ביטחוני, בו מוחזקים אסירים המשויכים לארגוני טרור המרצים תקופות מאסר ומעצר בגין ביצוע עבירות שהן מעשה טרור או עבירות נגד ביטחון המדינה (להלן: "**אסירים ביטחוניים**").
2. כלא "אשל" הינו בית כלא, בו מוחזקים גם אסירים ביטחוניים.
3. על אסירים ביטחוניים חל איסור להחזיק ולעשות שימוש בטלפונים סלולאריים (להלן: "**טל"סים**"). איסור זה נובע מהמציאות בה מנוצלת התקשורת באמצעות טל"סים להכוונת פעילות טרור מחוץ לבית הכלא נגד מטרות ישראליות, לגיוס והכוונה של תשתיות טרור חדשות מחוץ לכלא ולשימור פעילות ארגונית וצבאית בתוך הכלא.
4. כפועל יוצא מכך, טל"סים המוברחים לתוך בתי הסוהר לאסירים הביטחוניים, משמשים את ארגוני הטרור לתיאום פעילות ארגון הטרור בתוך הכלא ומחוצה לו, לרבות הוצאה לפועל של פעילות טרור.
5. נאשמת 1 ונאשם 2 הינם בני זוג, הנשואים מיולי 2016.
6. בין נאשם 2 לבין נאשם 3 היכרות מוקדמת, שהחלה משנת 2018 או בסמוך לכך.
7. בין נאשמת 1 לבין נאשם 4 היכרות מוקדמת, שהחלה משנת 2015 או בסמוך לכך.
8. נאשם 4 ונאשם 5 הינם בני דודים.
9. נאשם 5 הינו תושב הגדה המערבית, ובתקופה הרלוונטית לכתב האישום, נעדר אישור כניסה כדין לישראל.
10. בין נאשמת 1 לבין נאשם 6 היכרות מוקדמת, שהחלה מסוף שנת 2014 או בסמוך לכך.
11. בעת הרלוונטית לכתב האישום, נאשם 7 ונאשם 8 ריצו תקופות מאסר כאסירים ביטחוניים בכלא.
12. בין נאשם 4 לבין נאשם 7 היכרות מוקדמת, שהחלה משנת 2012 או בסמוך לכך.

**אישום ראשון (נאשמים 1,4,5,6,7)**

* + - * 1. **העובדות**
1. משלהי שנת 2014, או בסמוך לכך, במועד שאינו ידוע במדויק למאשימה, קשרו נאשם 4 ונאשם 7 קשר להברחת טל"סים לאסירים ביטחוניים בכלא (להלן באישום זה: "**ההברחה**"); במסגרתו, פנו, בין באופן ישיר ובין באמצעות אחרים, לנאשמת 1, נאשם 5 ונאשם 6 בהצעה להצטרף לקשר, ואלו נענו (להלן באישום זה: "**הקשר**").
2. במסגרת הקשר ולשם קידומו, במועד שאינו ידוע במדויק למאשימה, נפגשו נאשמת 1, נאשם 4, נאשם 5 ונאשם 6, בביתו של נאשם 4, לצורך תכנון ההברחה וחלוקת התפקידים.
3. לשם קידום מטרת הקשר, ובהתאם לתכנית, במועד המתואר בסעיף 1 שלעיל, אספה נאשמת 1 מנאשם 4 כ-30 טל"סים (להלן באישום זה: "**הטלס"ים**") ונסעה לכפר הנוער בן שמן.
4. באותה עת, הסיע נאשם 6 את נאשם 5 שלא כדין אל תוך שטחי ישראל, והשניים הגיעו אף הם אל כפר הנוער בן שמן.
5. בהמשך, נפגשו נאשמת 1, נאשם 5 ונאשם 6 בכפר הנוער בן שמן, שם העבירה נאשמת 1 לידי נאשם 5 ונאשם 6 את הטל"סים.
6. לאחר מכן, נסעו נאשם 5 ונאשם 6 לאזור הכלא ותצפתו לעברו.
7. בשעה 02:00 או בסמוך לכך, בעוד נאשם 6 מתצפת אל עבר הכלא, זרק נאשם 5 את הטל"סים מבעד לגדרות, אל תוך שטח הכלא.
8. בתמורה, קיבלו נאשמים 1,4,5,6 תשלום בסך אלפי שקלים.
9. במעשים המתוארים לעיל, הכניסו והעבירו נאשמים 1,4,5,6 ציוד קצה רט"ן אל תוך כלא, ביודעם כי מיועד לאסירים ביטחוניים והכל במטרה לפגוע בביטחון המדינה או לסייע לארגון טרור.
10. במעשים המתוארים לעיל, קשרו נאשמים 1,4,5,6,7 ביניהם קשר לפשע, דהיינו להחדיר לכלא ציוד קצה רט"ן.
11. במעשים המתוארים לעיל, קשרו נאשמים 1,4,5,6,7 ביניהם קשר לעוון, דהיינו להסיע שוהה בלתי חוקי בישראל (להלן: "שב"ח").
12. במעשים המתוארים לעיל, נכנס נאשם 5 שלא כדין לישראל.
13. במעשים המתוארים לעיל, הסיע נאשם 6 את נאשם 5, ביודעו כי הוא תושב שטחים, נעדר אישור כניסה כדין לישראל.
	* + - 1. **הוראות החיקוק לפיהן מואשמים הנאשמים**
			1. **הכנסת ציוד קצה רט"ן במטרה לפגוע בביטחון המדינה או לסייע לארגון טרור בצוותא חדא** - עבירה לפי סעיף 52(ב)(2)(א), בנסיבות סעיף 52(ב)(3), לפקודת בתי הסוהר [נוסח חדש], תשל"ב-1971 (להלן: "**הפקודה**"), יחד עם סעיף 29 לחוק העונשין, התשל"ז-1977 (להלן: "**החוק**").
			2. **קשירת קשר לפשע** - עבירה לפי סעיף 499(א)(1) לחוק.
			3. **קשירת קשר לעוון** - עבירה לפי סעיף 499(א)(2) לחוק.

**נאשם 5 בלבד**

**כניסה לישראל שלא כדין** - עבירה לפי סעיף 12(1) לחוק הכניסה לישראל, תשי"ב-1952 (להלן: "**חוק הכניסה לישראל**").

**נאשם 6 בלבד**

**הסעה שלא כדין** – עבירה לפי סעיף 12א(ג)(1) לחוק הכניסה לישראל.

**אישום שני (נאשמים 4,5,6,7)**

1. **העובדות**

במהלך שנת 2016 או בסמוך לכך, במועד שאינו ידוע במדויק למאשימה, קשרו נאשם 4 ונאשם 7 קשר להברחת טל"סים לאסירים ביטחוניים בכלא (להלן באישום זה: "**ההברחה**"); במסגרתו פנו, בין באופן ישיר ובין באמצעות אחרים, לנאשם 5 ונאשם 6 בהצעה להצטרף לקשר, ואלו נענו (להלן באישום זה: "**הקשר**").

במסגרת הקשר ולשם קידומו, במועד שאינו ידוע במדויק למאשימה, נפגשו נאשם 4, נאשם 5 ונאשם 6, בביתו של נאשם 4, לצורך תכנון ההברחה וחלוקת התפקידים.

לשם קידום מטרת הקשר, ובהתאם לתכנית, רכשו נאשם 4 ונאשם 5 20 טל"סים (להלן באישום זה: "**הטל"סים**").

בהמשך, הגיע נאשם 6 לביתו של נאשם 4, אסף את הטל"סים ובהמשך הכניס את נאשם 5 שלא כדין אל תוך שטח ישראל, והשניים נסעו לאזור הכלא.

בעודם באזור הכלא, ירד נאשם 5 מרכבו של נאשם 6, יחד עם הטל"סים, וזרק את הטל"סים מבעד לגדרות, אל תוך שטח הכלא.

בתמורה, קיבלו נאשמים 4-6 תשלום בסך עשרות אלפי שקלים.

במעשים המתוארים לעיל, הכניסו והעבירו נאשמים 4-6 ציוד קצה רט"ן אל תוך כלא, ביודעם כי מיועד לאסירים ביטחוניים והכל במטרה לפגוע בביטחון המדינה או לסייע לארגון טרור.

במעשים המתוארים לעיל, קשרו נאשמים 4-7 ביניהם קשר לפשע, דהיינו להחדיר לכלא ציוד קצה רט"ן.

במעשים המתוארים לעיל, קשרו הנאשמים 4-7 ביניהם קשר לעוון, דהיינו להכניס שב"ח שלא כדין לישראל ולהסיעו לצורך מימוש הקשר.

במעשים המתוארים לעיל, נכנס נאשם 5 שלא כדין לישראל.

במעשים המתוארים לעיל, הסיע נאשם 6 את נאשם 5, ביודעו כי הוא תושב שטחים, נעדר אישור כניסה כדין לישראל.

1. **הוראות החיקוק לפיהן מואשמים הנאשמים**
2. **הכנסת ציוד קצה רט"ן במטרה לפגוע בביטחון המדינה או לסייע לארגון טרור בצוותא חדא** - עבירה לפי סעיף 52(ב)(2)(א), בנסיבות סעיף 52(ב)(3), לפקודה, יחד עם סעיף 29 לחוק.
3. **קשירת קשר לפשע** - עבירה לפי סעיף 499(א)(1) לחוק.
4. **קשירת קשר לעוון** - עבירה לפי סעיף 499(א)(2) לחוק.

**נאשם 5 בלבד**

**כניסה לישראל שלא כדין** - עבירה לפי סעיף 12(1) לחוק הכניסה לישראל.

**נאשם 6 בלבד**

**הסעה שלא כדין** – עבירה לפי סעיף 12א(ג)(1) לחוק הכניסה לישראל.

**אישום שלישי (נאשמים 2,4,5,6,7,8)**

1. **העובדות**

במהלך שנת 2016 או בסמוך לכך, במועד שאינו ידוע במדויק למאשימה, קשרו נאשם 4, נאשם 7 ונאשם 8 קשר להברחת טל"סים לאסירים ביטחוניים בכלא אשל (להלן באישום זה: "**ההברחה**"); במסגרתו פנו, בין באופן ישיר ובין באמצעות אחרים, לנאשמת 1, נאשם 5, נאשם 6 ואחר שזהותו אינה ידועה למאשימה (להלן: "**האחר**") בהצעה להצטרף לקשר, ואלו נענו (להלן באישום זה: "**הקשר**").

במסגרת הקשר ולשם קידומו, במועד שאינו ידוע במדויק למאשימה, נפגשו נאשמת 1, נאשם 4, נאשם 5, נאשם 6 והאחר, בביתו של נאשם 4, לצורך תכנון ההברחה וחלוקת התפקידים.

לשם קידום מטרת הקשר, ובהתאם לתכנית, אספה נאשמת 1 מנאשם 4 39 טל"סים (להלן באישום זה: "**הטל"סים**") בתוך תיק (להלן: "**התיק**").

בהמשך, נפגשו נאשמת 1, נאשם 5, נאשם 6 והאחר במלון בבאר שבע, נסעו לאזור כלא אשל, שם הוחלט היכן יתמקמו נאשם 6 והאחר כתצפיתנים.

לאחר מכן, שבו למלון בבאר שבע, שם העבירה נאשמת 1 לידי נאשם 5, נאשם 6 והאחר את התיק.

יום למחרת, נסעו נאשם 5, נאשם 6 והאחר לאזור כלא אשל.

בעוד נאשם 6 והאחר מתצפתים, זרק נאשם 5 את הטל"סים, מבעד לגדרות, אל תוך שטח כלא אשל.

במעשים המתוארים לעיל, הכניסו והעבירו נאשמים 1,4,5,6 ציוד קצה רט"ן אל תוך כלא, ביודעם כי מיועד לנאשם אסירים ביטחוניים והכל במטרה לפגוע בביטחון המדינה או לסייע לארגון טרור.

במעשים המתוארים לעיל, קשרו נאשמים 1,4,5,6,7,8 ביניהם קשר לפשע, דהיינו להחדיר ציוד קצה רט"ן.

במעשים המתוארים לעיל, קשרו נאשמים 1,4,5,6,7,8 ביניהם קשר לעוון, דהיינו להסיע שב"ח.

במעשים המתוארים לעיל, נכנס נאשם 5 שלא כדין לישראל.

במעשים המתוארים לעיל, הסיע נאשם 6 את נאשם 5, ביודעו כי הוא תושב שטחים, נעדר אישור כניסה כדין לישראל.

1. **הוראות החיקוק לפיהן מואשמים הנאשמים**
2. **הכנסת ציוד קצה רט"ן במטרה לפגוע בביטחון המדינה או לסייע לארגון טרור בצוותא חדא** - עבירה לפי סעיף 52(ב)(2)(א), בנסיבות סעיף 52(ב)(3), לפקודה, יחד עם סעיף 29 לחוק.
3. **קשירת קשר לפשע** - עבירה לפי סעיף 499(א)(1) לחוק.
4. **קשירת קשר לעוון** - עבירה לפי סעיף 499(א)(2) לחוק.

**נאשם 5 בלבד**

**כניסה לישראל שלא כדין** - עבירה לפי סעיף 12(1) לחוק הכניסה לישראל.

**נאשם 6 בלבד**

**הסעה שלא כדין** – עבירה לפי סעיף 12א(ג)(1) לחוק הכניסה לישראל.

**אישום רביעי (נאשמים 1,2,3,4,5,7)**

1. **העובדות**
2. עובר לחודש אוגוסט 2018 או בסמוך לכך, במועד שאינו ידוע במדויק למאשימה, קשרו נאשם 4 ונאשם 7 קשר להברחת טל"סים לאסירים ביטחוניים בכלא (להלן באישום זה: "**ההברחה**"); במסגרתו פנו, בין באופן ישיר ובין באמצעות אחרים, לנאשמת 1, נאשם 2, נאשם 3, נאשם 5 ונאשם 6 בהצעה להצטרף לקשר, ואלו נענו (להלן באישום זה: "**הקשר**").
3. במסגרת הקשר ולשם קידומו, במועד שאינו ידוע במדויק למאשימה, נפגשו נאשמים 1-6, בביתו של נאשם 4, לצורך תכנון ההברחה וחלוקת התפקידים.
4. לשם קידום מטרת הקשר, ובהתאם לתכנית, בסוף חודש ספטמבר 2018 או בסמוך לכך, במועד שאינו ידוע במדויק למאשימה, בשלוש הזדמנויות שונות, נסעו נאשמת 1 ונאשם 4, לעיתים ברכב מסוג סקודה, מספר לוחית זיהוי ..., ולעיתים ברכב מסוג סקודה, מספר לוחית זיהוי ..., לאסוף כסף שהעביר נאשם 7, באמצעות אחרים, לצורך מימוש התכנית, בסך של כ-30,000₪.
5. במטרה לקדם את תכלית הקשר, ביצעו נאשמים 1-5 הכנות, ביניהן רכישת רחפן, ביצוע הטסות ניסוי, איסוף מידע מתוך הכלא, ביצוע סיורי שטח באזור הכלא, רכישת עזרים לשיפור הטסת הרחפן והכנת תכנית טיסה לרחפן.
6. בסוף חודש ספטמבר 2018 או בסמוך לכך, במועד שאינו ידוע במדויק למאשימה, נכנס נאשם 5 לישראל שלא כדין, ובסיועה של נאשמת 1, הגיע לביתם של נאשמת 1 ונאשם 2 בלוד, שם שהה ולן משך כשבוע ימים.
7. ביום 5.10.18, אספה נאשמת 1 מנאשם 4 כ-60 טל"סים (להלן באישום זה: "**הטל"סים**") בתוך שקית.
8. ביום 6.10.18, בשעות הבוקר, ארז נאשם 5 את הטל"סים בשני בקבוקים, 30 טל"סים בכל בקבוק והניחם בתוך שקית (להלן: "**השקית**").
9. בהמשך, נסעו נאשמת 1, נאשם 2, נאשם 3 ונאשם 5 ברכב (להלן: "**הרכב**") לאזור הכלא, שם ביצעו הטסת ניסוי ברחפן, באמצעות חיבור תפוחי אדמה ותפוחי עץ לרחפן (להלן: "**הטסת הניסוי**").
10. במהלך הטסת הניסוי, ובשל תקלה טכנית ברחפן, החל הרחפן לשוב לנקודת ההמראה, אז לפתע צלל והתרסק על האדמה.
11. בעקבות כך, שבו נאשמת 1, נאשם 2, נאשם 3 ונאשם 5 לרכב על מנת לנסוע לחפש אחר הרחפן; אולם בטרם החלו בנסיעתם, החביא נאשם 3 את השקית בין סלעים בקרבת מקום.
12. בהגיעם למקום נפילתו של הרחפן, יצאו מן הרכב והחלו לחפש אחר הרחפן, כאשר נאשם 5 ונאשם 3 התרחקו מהמקום, ואילו נאשמת 1 ונאשם 2 נותרו בסמוך לרכב.
13. כעבור זמן קצר, הגיעו למקום כוחות משטרה, אשר עצרו את נאשמת 1 ונאשם 2, בעוד נאשמים 3 ו-5 נמלטו מן המקום.
14. משנודע לנאשם 3 אודות מעצרם של נאשמת 1 ונאשם 2, מחק נאשם 3 את המידע בטלפון הסלולארי שברשותו.
15. סמוך לשחרורה של נאשמת 1 ממעצר בו הייתה שרויה, פנתה לנאשם 4 בבקשה כי יעלים את הטל"סים מהשטח.
16. במעשים המתוארים לעיל, ניסו נאשמים 1-5 לתת לארגון טרור שירות או ניסו להעמיד לרשותם אמצעים, ויש במתן השירות או בהעמדת האמצעים כדי לסייע לפעילות הארגון או לקדמה.
17. במעשים המתוארים לעיל, ניסו נאשמים 1-5 להכניס ולהעביר ציוד קצה רט"ן אל תוך כלא, ביודעם כי מיועד לאסירים ביטחוניים והכל במטרה לפגוע בביטחון המדינה או לסייע לארגון טרור.
18. במעשים המתוארים לעיל, קשרו נאשמים 1-5,7 ביניהם קשר לפשע, דהיינו להחדיר ציוד קצה רט"ן.
19. במעשים המתוארים לעיל, קשרו נאשמים 1-5,7 ביניהם קשר לעוון, דהיינו להסיע שב"ח.
20. במעשים המתוארים לעיל, נכנס נאשם 5 שלא כדין לישראל.
21. במעשים המתוארים לעיל, הסיע נאשם 6 את נאשם 5, ביודעו כי הוא תושב שטחים, נעדר אישור כניסה כדין לישראל.
22. **הוראות החיקוק לפיהן מואשמים הנאשמים**
23. **ניסיון למתן אמצעים לארגון טרור בצוותא חדא** - עבירה לפי סעיף 23 לחוק המאבק בטרור, התשע"ו-2016, יחד עם סעיף 29 לחוק ויחד עם סעיף 25 לחוק.
24. **ניסיון להכנסת ציוד קצה רט"ן במטרה לפגוע בביטחון המדינה או לסייע לארגון טרור בצוותא חדא** - עבירה לפי סעיף 52(ב)(2)(א), בנסיבות סעיף 52(ב)(3), לפקודה, יחד עם סעיף 29 לחוק ויחד עם סעיף 25 לחוק.
25. **קשירת קשר לפשע-** עבירה לפי סעיף 499(א)(1) לחוק.
26. **קשירת קשר לעוון** – עבירה לפי סעיף 499(א)(2) לחוק.

**נאשמים 1-2 בלבד**

1. **הסעה שלא כדין** – עבירה לפי סעיף 12א(ג)(1) לחוק הכניסה לישראל.
2. **הלנה שלא כדין** - עבירה לפי סעיף 12ב3(א)(2) לחוק הכניסה לישראל.

**נאשמים 1 ו-3 בלבד**

**שיבוש הליכי חקירה** - עבירה לפי סעיף 244 לחוק.

**נאשם 5 בלבד**

**כניסה לישראל שלא כדין** - עבירה לפי סעיף 12(1) לחוק הכניסה לישראל.

1. **עדי התביעה**

 **מור שרוני, עו"ד**

 **עוזרת בפרקליטות מחוז מרכז (פלילי)**

**תל אביב-יפו, ‏כ"ז בכסלו תשע"ט**

 **05 בדצמבר 2018**

**מספר תיק פרקליטות: 06/00007643/18**

**מספר תיק חקירה (פל"א): 443159/2018**

**סימוכין 241738/2018**

##### הודעה לנאשם

הנאשם יכול לבקש שימונה לו סנגור ציבורי אם מתקיים בו אחד מהתנאים לזכאות נאשם לייצוג המנויים בסעיף 18(א) לחוק הסנגוריה הציבורית, תשנ"ו – 1995.

##### הודעה לבית-המשפט

בהתאם להוראת סעיף 15א'(א) לחוק סדר הדין הפלילי [נוסח משולב] התשמ"ב – 1982 המאשימה מודיעה בזאת, כי קיימת אפשרות לפיה יתבקש בית המשפט להטיל על הנאשם עונש מאסר בפועל, אם יורשע בתיק זה.

**בקשה לחילוט רכוש**

**בהתאם להוראת סעיף 39 לפקודת סדר הדין הפלילי (מעצר וחיפוש) [נוסח חדש], התשכ"ט-1969**

ו/או **בהתאם להוראות סעיף 53 לחוק המאבק בטרור, התשע"ו-2016**

בית המשפט הנכבד יתבקש לאחר הרשעת הנאשמים, בנוסף לכל עונש שיטיל, לצוות על חילוט רכוש שנעברה בו עבירה ו/או רכוש ששימש לביצוע עבירה ו/או רכוש שהושג במישרין או בעקיפין כתוצאה מעבירה, כמפורט להלן:

**רכב מסוג סקודה, מספר לוחית זיהוי ...**

רכב מסוג סקודה, מספר לוחית זיהוי ...

כסף מזומן בסך כולל של 7,510₪

תפוסים בתיק, לרבות טלפונים סלולאריים, מחשבים, עזרי תקשורת ואלקטרוניקה, משקפות.